Բաումանի փողոց (Կազան)

**Բաումանի փողոց** (), հետիոտնային փողոց Կազանի պատմական կենտրոնում` Վախիտովսկի շրջանում, Կազանի քաղաքային արվարձանի լենտրոնը։ Փողոցը սկսվում է Կազանի կրեմլի մոտ գտնվող Հազարամյակի հրապարակից և շարունակվում հարավ-արևելք` դեպի Տուկայի հրապարակ, որտեղ հատվում է Պուշկինի փողոցի հետ։

## Պատմություն
Բաումանի փողոցը Կազանի ամենահին փողոցներից մեկն է։ Կազանի խանության դարաշրջանում այն կոչվել է Նոգայսկի ճանապարհ։ 1552 թվականին Իվան Ահեղի մոսկովյանի զորքերի Կազանի Կրեմլի գրոհի ժամանակ, փողոցի հարավային և հյուսիսային պատերն ավերվել են պայթյուններից, իսկ փողոցը կոչվել է նախ Պրոլոմնայա, ապա` Բոլշոյ Պրոլոմնոյ։ 16-րդ դարում արդեն գոյություն ունեցող փողոցի հյուսիսային մասում ձևավորել է  ազատաբնակների նոր ավանը, որը հետագայում շրջակայքում գտնվող եկեղեցու անունով կոչվել է Բոգոյավլենսկայա։ 1930 թվականին փողոցը վերանվանվել է կազանցի հեղափոխական Բամանի պատվին։ Այս անունը պահպանվել է մինչև այսօր, չնայած հետխորհրդային ժամանակաշրջանում առաջարկվել է այն վերանվանել Շալյապինի փողոց։

1990-ական թվականների սկզբին փողոցը կերպարանափոխվել և զարդարվել է, իսկ քաղաքի առաջին հետիոտնային գոտի դարձել է 1986 թվականին։ Մինչ այդ փողոցում գործել է 1948 թվականին կառուցված առաջին տրոլեյբուսի գիծը իր № 1, 4 երթուղիներով (նախկինում՝ նաև 7) և մի քանի ավտոբուսային երթուղիներ, մինչև 1935 թվականը` տրամվայ, մինչև 1899 թվական` ձիաքարշը։ Փողոցի տրանսպորտային հասանելիությունն ապահովում են դրա սկզբում և վերջում գտնվող  մետրոպոլիտենի երկու կայարանները, ինչպես նաև Տուկայի հրապարակից`  տրոլեյբուս և ավտոբուս, հարակից Օստրովսկու և Կրեմլյովսկայա փողոցներից` ավտոբուս, Պրավո-Բուլաչնայա փողոցից` տրոլեյբուս։

## Հայտնի շենքեր և կառույցներ
* Աստվածածնի տաճար զանգակատան հետ միասին, որը 20-րդ դարի սկզբում քաղաքի ամենաբարձր շենքն էր
* Նիկոլո-Նիսկայա եկեղեցի
* Կազանի Վ. Ի. Կաչալովի անվան ռուսական ակադեմիական մեծ դրամատիկական թատրոն
* «Կազան» հյուրանոց (չի գործում)
* «Շալյապին փելիս» հյուրանոց Շալյապինի հուշարձանով
* Թաթարստանի ազգային բանկ
* Թաթարական խոհարարության տուն
* Սոլոմին-Սմոլինի տուն
* Տպագրության տուն կոնստրուկտիվիզմ ոճով
* Քաղաքային հանրախանութ (ԳՈՒՄ)
* Թաթարստանի Հանրապետության գիտությունների ակադեմիա
* Եկատերինա II-ի ծածկակառքի հուշարձան (այն ծածկակառքի կրկնօրինակն է, որով Եկատերինա II-ը 1767 թվականին ժամանել է Կազան)
* Կազանի կատվի հուշարձան, կատուներ, որոնց Ելիզավետա Պետրովնան բերել էր Ձմեռային պալատի մկներին որսալու համար
* Արաբական ոճի փողոցի ժամացույցներ, որը սիրահարների հանդիպման վայր է
* Աղավնիների և գորտերի պատկերով շատրվաններ
* «Нулевой меридиан Казани» հուշատախտակ, որը տեղեկացնում է, որ մինչև Հյուսիսային բևեռ 3808 կմ է, Նյու Յորք՝ 8033 կմ, Մոսկվա՝ 722 կմ և այլն
* Թաթարական աստղերի ծառուղի
* «Կրեմլյովսկայա» մետրոյի կայարան Կրեմլի մոտ գտնվող փողոցի սկզբնամասում
* «Գաբդուլլա Տուկայա հրապարակ» մետրոյի կայարան նույն հրապարակում գտնվող փողոցի վերջում

## Պատկերասրահ

Николо-Нисская церковь на Баумана.JPG|Նիկոլո-Նիսկայա եկեղեցի
Театр имени В.И.Качалова..JPG|Կաչալովի անվան ռուսական մեծ թատրոն
Номера Щетинкина (Бывшая Гостиница "Казань")..JPG|Շչետինկինի սենյակները Բաումանի փողոցում
Улица Баумана (Казань).JPG|Բաումանի փողոցը գարնանը
Пересечение Баумана и Астрономической.JPG|Սոլոմին-Սմոլինի տունը Աստրոնոմիչեսկայա փողոցի հետ հատման հատվածում
Дом печати - Казань.jpg|Տպագրության տուն


## Ծանոթագրություններ

## Արտաքին հղումներ
* Баумана — центральная пешеходная улица Казани
* Улица Баумана в Казани  
* Pictures of Kazan’s streets
* http://kazan.telecet.ru/panorama/vp7.html , http://kazan.telecet.ru/panorama/vp9.html  3D-стерео с улицы Баумана

Կատեգորիա:Կազանի տեսարժան վայրեր
Կատեգորիա:Կազանի փողոցներ